recursal/SuperWikiNEXT-32B huggingface dataset:
**மணியகாரன்பாளையம்** (*Maniyakarampalayam*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள புறநகர்ப் பகுதியாகும்.

அமைவிடம்
--------

கடல் மட்டத்திலிருந்து சுமார் 449 மீட்டர் உயரத்தில் அமைந்துள்ள மணியகாரன்பாளையம் பகுதியின் புவியியல் ஆள்கூறுகள் 11°02'55.3"N 76°58'17.4"E (அதாவது, 11.048700° N 76.971500° E) ஆகும்.

அருகிலுள்ள ஊர்கள்
-----------------

கோயம்புத்தூர், காந்திபுரம், கணபதி, துடியலூர், கவுண்டம்பாளையம், நல்லாம்பாளையம், சின்னவேடம்பட்டி, சங்கனூர், சாய்பாபா காலனி, சிவானந்தா காலனி ஆகியவை மணியகாரன்பாளையத்திற்கு அருகிலுள்ள முக்கிய ஊர்களாகும்.

போக்குவரத்து
------------

### சாலைப் போக்குவரத்து

அரசு போக்குவரத்து கழகம் மற்றும் தனியார் நிறுவனப் போக்குவரத்து பேருந்துகளில் பல மணியகாரன்பாளையம் வழியாகச் செல்கின்றன.

கல்வி
-----

### பள்ளி

மணியகாரன்பாளையம் மாநகராட்சி உயர்நிலைப் பள்ளியில் 2017-18 ஆம் கல்வியாண்டில் 90.11 சதவீதம் மாணவர்கள் தேர்ச்சி பெற்றனர். இது, அதற்கு முந்தைய கல்வியாண்டின் தேர்ச்சியை (89.77%) விட சற்றுக் கூடுதலானதே.

நூலகம்
------

மணியகாரன்பாளையம் பகுதியிலுள்ள நேரு அவென்யூவில் சுமார் 35 இலட்சம் ரூபாய் செலவில் 'வைகோ வளாகம்' என்ற பெயரில், தரைத்தளம் மற்றும் இரண்டு தளங்களுடன் கட்டப்பட்ட தனியார் கட்டிடம் ஒன்று உள்ளது. இதன் முதல் தளத்தில் சுமார் 7,000 நூல்கள் கொண்ட நூலகம் ஒன்றும் இயங்குகிறது. 'யாழ் நூலகம்' என்று இந்நூலகத்திற்குப் பெயர் சூட்டப்பட்டுள்ளது. 1981 ஆம் ஆண்டு இலங்கையின் யாழ்ப்பாணம் பகுதியில் பழைமை வாய்ந்த நூலகம் ஒன்று சில தீய சக்திகளால் தீக்கிரையாக்கப்பட்டதின் தாக்கத்தினால், அதன் நினைவாக இந்நூலகத்திற்கு, யாழ் நூலகம் என்று பெயர் சூட்டப்பட்டுள்ளது.

மேற்கோள்கள்
-----------

1. ↑  தினத்தந்தி (2018-05-24). "கோவை மாநகராட்சி பள்ளிகளில் 89.63 சதவீத மாணவர்கள் தேர்ச்சி" (in ta). .
2. ↑  "கோவையில் 7,000 நூல்களுடன் ‘யாழ் நூலகம்’ திறப்பு" (in ta). .
**பரமார்த்த குருவின் கதை** என்னும் நூல் வீரமாமுனிவரால் எழுதப்பெற்ற தழுவு நூல் ஆகும். இந்த நகைச்சுவைக் கதைகள் Jean de la Fontaine (1621-1695) எனும் பிரன்சியரால் எழுதப்பட்டது. ஐரோப்பாவில் பிரபலமாக இருந்ததை வீரமாமுனிவர் தமிழ்ப் பண்பாட்டுக்கேற்ப பெயர்த்தார்.

1728-இல் புதுவையில் "பரமார்த்த குருவின் கதை" என்ற நூல் முதன்முறையாக அச்சிட்டு வெளியிடப்பட்டது.

இக்கதையில் மிளிர்ந்த நகைச்சுவை, மக்களைப் பெரிதும் கவர்ந்ததால் தெலுங்கு, மலையாளம், கன்னடம் போன்ற தென்னக மொழிகள் பலவற்றிலும் இது வெளிவந்தது.

நூலின் முக்கியத்துவம்
---------------------

இது தமிழில் முதல் முதலாக வந்த நகைச்சுவை இலக்கியம் ஆகும். ஆசிரியரின் காலமான 17-ஆம் நூற்றாண்டில், உரைநடையாக்கம் என்பது அரிதாகவே பின்பற்றப்பட்டது. அனைத்துத் தமிழ் வெளிப்பாடுகளும், பெரும்பாலும் கவிதை நடையிலேயே இருந்தன. பாமரரும் பிறரும் தமிழைக் கற்க, இவரது ஆக்கங்கள் இருந்தன என்பதற்கு இக்கதையே சான்றாகும்.

கதைக் களம்
----------

அதிவிவேக குருவுக்கு மட்டி, மடையன், பேதை, மிலேச்சன், மூடன் என்ற ஐந்து சீடர்கள். இவர்களுக்கு ஏற்படும் அனுபவங்களையே இந்நூல் நகைச்சுவையோடு விவரிக்கின்றது.

சில வரிகள்
----------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பரமார்த்த குருவின் கதை** |

பரமார்த்த குருவின் குதிரையை வர்ணித்து எழுதிய கவிதை :

**"முன்னே கடிவாளம் மூன்று பேர் தொட்டிழுக்க**  

**பின்னிருந் திரண்டுபேர் தள்ள - எந்நேரம்**  

**வேதம் போம் வாயான் விகடராமன் குதிரை**  

**மாதம் போம் காதம் வழி"**

பிற இணைய இணைப்புகள்
-------------------

* ஆங்கிலத்தில் மொழிபெயர்க்கப்பட்ட கதைகள் உள்ள இணையம்
**பரமேக்காவு இராசேந்திரன்** (*Paramekkavu Rajendran* ; சுமார் 1943 - 15 அக்டோபர் 2019) கேரளாவைச் சேர்ந்த யானையாகும். 50 ஆண்டுகளுக்கும் மேலாக அதிக எண்ணிக்கையிலான திருச்சூர் பூரங்களில் பங்கேற்று சாதனை படைத்துள்ளது.

பின்னணி
-------

மற்ற மாநிலங்களில் இருந்து கேரளாவிற்கு கொண்டு வரப்படும் மற்ற யானைகளைப் போலல்லாமல், இராசேந்திரன் நீலம்பூர் காடுகளை சேர்ந்தது. மேலும், அதன் அம்சங்களைப் பொருத்தவரை ஒரு வழக்கமான கேரளாவைச் சேர்ந்த யானையாகும்.  இராசேந்திரன் யானைப் பிரியர்களிடையே 'இராஜுமோன்' என்று அன்புடன் அழைக்கப்பட்டது. மேலும் மிகவும் புகழ் பெற்ற கேரளத்து யானையான குருவாயூர் கேசவனுடன், குறிப்பாக பெரிய அகன்ற காதுகளுடன் ஒற்றுமை இருப்பதாக நம்பப்படுகிறது.  1955ஆம் ஆண்டு பரமேக்காவு பகவதிக்கு இராசேந்திரனை காணிக்கையாக அளிப்பதற்காக அதன் முன்னாள் அர்ச்சகர் வேணாடு பரமேசுவரன் நம்பூதிரி பக்தர்களிடம் இருந்து ரூ.4000 வசூலித்ததை அடுத்து, தனது 12வது வயதில் இராசேந்திரன் கோயிலுக்குச் சமர்ப்பிக்கப்பட்டது. பின்னர், இந்த யானை 1967 முதல் திருச்சூர் பூரத்தின் ஒரு பகுதியாக ஆனது.

சிறப்பு
-------

1982ஆம் ஆண்டு ஆசிய விளையாட்டுப் போட்டிகளில் பங்கேற்ற அனுபவத்திற்காக இராசேந்திரன் ஒரு தனித்துவமான யானையானது. 1982 ஆசிய விளையாட்டு தொடக்க விழாவிற்கு திருச்சூரிலிருந்து தில்லிக்கு அழைத்துச் செல்லப்பட்ட 34 பேர் கொண்ட யானைக் குழுவில் இதுவும் ஒன்றாக இருந்தது.  திருச்சூர் மாவட்டத்திலும், அதைச் சுற்றியுள்ள பகுதிகளில் நடக்கும் ஆண்டு விழாக்களில், குறிப்பாக ஆறாட்டுப்புழா-பெருவனம் பூரம் போன்ற பல்வேறு விழாக்களில் தெய்வங்களின் சிலைகளை சுமந்து செல்வதற்கும் இது அறியப்படுகிறது.

இறப்பு
------

வயது தொடர்பான பிரச்சினைகளால், இராசேந்திரன் அக்டோபர் 2019 15 அன்று இறந்து போனது.

சான்றுகள்
---------

1. ↑  "Paramekkavu Rajendran, the tusker with maximum Thrissur Pooram participation, dies - The New Indian Express". *www.newindianexpress.com*. 2021-01-10 அன்று பார்க்கப்பட்டது.
2. ↑  "Thrissur: Tusker Paramekkavu Rajendran dies - Times of India". *The Times of India* (ஆங்கிலம்). 2021-01-10 அன்று பார்க்கப்பட்டது.
3. ↑  "ആനകേരളത്തിൻ്റെ ഗജകാരണവർ; പാറമേക്കാവ് രാജേന്ദ്രൻ ചെരിഞ്ഞു". *malayalam.samayam.com* (மலையாளம்). 2021-01-10 அன்று பார்க்கப்பட்டது.
4. ↑  "Tusker Paramekkavu Rajendran, a favourite among elephant lovers, passes away". *Mathrubhumi* (ஆங்கிலம்). 2021-01-12 அன்று மூலம் பரணிடப்பட்டது. 2021-01-10 அன்று பார்க்கப்பட்டது.
5. ↑  "Once a majestic symbol of Thrissur pooram, tusker 'Rajendran' is no more". *www.onmanorama.com*. 2021-01-10 அன்று பார்க்கப்பட்டது.
6. ↑  "Temple elephant Paramekkavu Rajendran passes away". *ASIANET.IN* (ஆங்கிலம்). 2019-10-14. 2021-01-12 அன்று மூலம் பரணிடப்பட்டது. 2021-01-10 அன்று பார்க்கப்பட்டது.
கேப்கெனரவல் விமானப்படைத் தளத்தில் இருந்து விண்ணுக்கு ஏவுவதற்கு பீனிக்ஸ் கலம் தயாராக உள்ளது (நாசா)
டெல்டா விண்கப்பலில் பீனிக்ஸ் தளவுளவி விண்ணுக்கு ஏவப்படுகிறது
**பீனிக்ஸ்** (*Phoenix*) என்பது செவ்வாய் கோளில் ஆய்வுகள் மேற்கொள்ளுவதற்காக விண்ணுக்கு ஏவப்பட்ட ஆளில்லா தானியங்கி தரையுளவி ஆகும். செவ்வாய்க் கிரகத்தில் ஆய்வுகள் நடத்த தேவையான பல கருவிகள் இக்கலத்தில் உள்ளன. இவற்றைக் கொண்டு செவ்வாயில் உயிரினங்கள் மற்றும் நீர் போன்றவற்றின் வரலாறுகள் பற்றியும் இவற்றைக் கொண்டு ஆய்வுகள் நடத்த அறிவியலாளர்கள் திட்டமிட்டுள்ளனர். நாசா ஆய்வு மையத்தின் ஆதரவுடன் அரிசோனா பல்கலைக்கழகத்தினால் ஆகஸ்ட் 4, 2007 05:26:34 EDT (UTC-4) நேரத்திற்கு டெல்டா II ராக்கெட் மூலம் அமெரிக்காவின் புளோரிடா மாநிலத்தில் கேப்கெனரவல் விமானப்படைத் தளத்தில் இருந்து விண்ணுக்கு வெற்றிகரமாக ஏவப்பட்ட பீனிக்ஸ் தளவுளவி மே 25, 2008இல் செவ்வாயில் இறங்கும் என எதிர்பார்க்கப்படுகிறது. இது ஐக்கிய அமெரிக்கா, கனடா, சுவிட்சர்லாந்து மற்றும் ஜேர்மனி பல்கலைக்கழகங்கள், நாசா, கனடா விண்வெளி ஆய்வு மையம் ஆகியவற்றின் ஒரு கூட்டுத் திட்டமாகும். செவ்வாய்க் கிரகத்தின் உறைபனி அதிகம் உள்ள வடமுனையில் இக்கலம் தரையிறங்கி தானியங்கி (ரோபோ) கரங்கள் மூலம் மண்ணைத் துளைத்து மண்மாதிரிகளை எடுத்து வரும்.

பீனிக்ஸ் விண்கலம் 18 அடி நீளமும் 5 அடி அகலமும் கொண்டது.

நோக்கம்
-------

பீனிக்ஸ் இருவகையான நோக்கங்களைக் கொண்டு ஆய்வுகளை மேற்கொள்ளும். முதலில் செவ்வாய்க் கோளின் மண் மாதிரிகளை ஆய்வு செய்து அவற்றைக் கொண்டு செவ்வாயில் நீரின் வரலாறு மற்றும் காலநிலை மாற்றம் போன்றவற்றை ஆய்வு செய்யும். மற்றையது நிலத்தின் அடியில் பனி-மண் எல்லையில் உயிரினங்கள் வாழ்வதற்கேற்ற பகுதியைக் கண்டறிவதும் ஒரு நோக்கம் ஆகும்.

விக்கிமீடியா பொதுவகத்தில்,  
 ***Phoenix mission***   
என்பதின் ஊடகங்கள் உள்ளன.

வெளி இணைப்புகள்
---------------

1. ↑  
"NASA Phoenix Mission". *NASA*. ஆகஸ்ட் 4, 2007 அன்று பார்க்கப்பட்டது.
2. ↑  ஆங்கில விக்கிமூலம்

வெளி இணைப்புகள்
---------------

* செவ்வாய்க் கோளை நோக்கிச் செல்லும் ஃபீனிக்ஸ் விண்கப்பல் தளவுளவி
* பீனிக்ஸ் இணையத்தளம் - (ஆங்கில மொழியில்)
* பீனிக்ஸ் பரணிடப்பட்டது 2005-04-05 at the வந்தவழி இயந்திரம் - (ஆங்கில மொழியில்)
* நாசாவின் பீனிக்ஸ் தரவு பரணிடப்பட்டது 2015-10-19 at the வந்தவழி இயந்திரம் - (ஆங்கில மொழியில்)
**சங்கீதா பாரூவா பிசாரதி** (Sangeeta Barooah Pisharoty) ஓர் இந்திய பத்திரிகையாளர் மற்றும் அசாம் மாநிலத்தைச் சேர்ந்த எழுத்தாளர் ஆவார், தற்போது இவர் நவீன செய்தி ஊடகமான தி வயரில் துணை ஆசிரியராக உள்ளார். முன்பாக இவர் தேசிய ஆங்கில இதழான தி இந்துவில்ஏழு சகோதரி மாநிலங்களுக்கான நிருபராக இருந்தார். அசாம் இயக்கம், அசாம் உடன்படிக்கை மற்றும் அசாமில் நடந்த கிளர்ச்சிகள் பற்றிய *அசாம்: தி அக்கார்டு, தி டிஸ்கார்ட்* எனும் தனது முதல் நூலுக்காகப் பரவலாக அறியப்படுகிரார்.

அசாமின் மாஜூலி தீவில் மண் அரிப்பு காரணமாக வாழ்வாதாரத்தை இழப்பது குறித்த தொடர் செய்திகளுக்காக 2011 ஆம் ஆண்டு முதல் பரோவா அபிவிருத்தி ஆய்வுகள் மையத்திலிருந்து ஆய்வுதவித் தொகைப் பெற்று வருகிறார். [] டெல்லி நகரத்தில் இந்துக்கள் மற்றும் முஸ்லிம்களிடையே வீட்டுவசதி பிரிப்பது குறித்த இவரது அறிக்கைக்காக 2017 ஆம் ஆண்டில், பத்திரிக்கைத் துறையில் சிறப்பாக செயல்பட்டதற்காக ராம்நாத் கோயங்கா விருது பெற்றார்.

இவர் குவகாத்தி பல்கலைக்கழகத்தின் முன்னாள் மாணவர் ஆவார், அங்கு இவர் 1995 இல் பட்டம் பெற்றார். பரோவா தனது தொழில் வாழ்க்கையை தேசிய செய்தி நிறுவனமான *யுனைடெட் நியூஸ் ஆஃப் இந்தியாவில் இருந்து* தொடங்கினார்.இதன்மூலம் வடகிழக்கு இந்தியாவில் இருந்து அந்த நிறுவனத்தில் பணிபுரிந்த முதல் பெண்மணி எனும் பெருமை பெற்றார்.

சான்றுகள்
---------

1. ↑  Agarwal, Aarushi (2019-09-01). "Books of the week — From Salman Rushdie's Quichotte to Assam: The Accord, The Discord, our picks". *Firstpost*. 2020-11-24 அன்று பார்க்கப்பட்டது.
2. ↑  Saigal, Sonam (2020-02-02). "NRC, NPR will create huge chaos, say lawyers, activists" (in en-IN). *தி இந்து*. .
3. ↑  Gani, Abdul (2019-08-31). "Journalist Sangeeta Barooah Pisharoty's book reveals interesting facts about Assam". *The News Mill* (ஆங்கிலம்). 2020-11-24 அன்று பார்க்கப்பட்டது.
4. ↑  Medhi, Hemjyoti (30 January 2020). "Old anxieties of identity". *Telegraph India*. 2020-11-24 அன்று பார்க்கப்பட்டது.
5. ↑  Ngaihte, Thangkhanlal (2019-12-13). "Review: Assam: The Accord, The Discord by Sangeeta Barooah Pisharoty". *ஹிந்துஸ்தான் டைம்ஸ்* (ஆங்கிலம்). 2020-11-24 அன்று பார்க்கப்பட்டது.
6. ↑  "The Wire's Sangeeta Barooah Pisharoty Wins Ramnath Goenka Award for Feature Writing". *The Wire*. 20 December 2017.
7. ↑  "Ramnath Goenka Award for Excellence in Journalism: Winners all". *இந்தியன் எக்சுபிரசு* (ஆங்கிலம்). 2018-06-26.
8. ↑  "Sangeeta Barooah Pisharoty". *Penguin Books*. .
வங்காளதேசப் பல்கலைக்கழக பெண்கள் கூட்டமைப்பு நடத்திய மாநாட்டில் மக்புலா மன்சூர் உரை நிகழ்த்துகிறார்.
**மக்புலா மன்சூர்** ( *Mokbula Manzoor* ) அல்லது **மொக்புலா மஞ்சூர்** ( 1938-2020) ஒரு வங்காளதேச எழுத்தாளரும், புதின எழுத்தாளரரும் ஆவார். இவரது இலக்கியப் படைப்புகள் நவீன வங்காளதேச இலக்கியத்தை உருவாக்குவதில் குறிப்பிடத்தக்க பங்கைக் கொண்டிருந்ததாகக் கருதப்படுகிறது. எழுத்தாளர் சையதுர் ரஹ்மான், அக்தருஸ்ஸாமான் இலியாஸ், செலினா ஹொசைன் மற்றும் ஹசன் ஹபிசுர் ரஹ்மான் ஆகியோருடன் இணைந்து நவீன வங்காளதேச இலக்கியத்தில் குறிப்பிடத்தக்க பங்களிப்பாளர்களில் ஒருவராகக் குறிப்பிடுகிறார். 

மக்புலா மன்சூர், ஆண் ஆதிக்க சமூகத்தில் ஒரு பெண்ணின் கண்ணோட்டத்தில் எழுதுவதில் குறிப்பிடத்தக்கவர். இவரது 1998 புதினமான *காலேர் மந்திரா* அத்தகைய ஒரு உதாரணம். மேலும், 1971 இல் வங்காளதேச விடுதலைப் போரின் போது பெண்கள் மீது நடந்த சுரண்டலைக் குறிப்பிடுகிறது. 1971 இல் நாட்டை உருவாக்க வழிவகுத்த நிகழ்வுகளால் ஈர்க்கப்பட்ட ஒரு சிறந்த வங்காளதேச பெண் எழுத்தாளராக இவர் கருதப்படுகிறார்  ஒரு சிறந்த கதைசொல்லியான மக்புலா, வங்காளதேசத்தின் சமூக-அரசியல் வரலாற்றையும், சாதாரண ஆண்கள் மற்றும் பெண்களின் முடிவில்லாத போராட்டத்தையும் திறமையாக சித்தரித்துள்ளார். இவர் தனது எழுத்தை குழந்தைகள் மற்றும் இளம் பருவத்தினருக்கும், வயது வந்தோருக்கான புனைகதைகளுக்கும் அர்ப்பணித்தார். பெங்காலி இலக்கியத்திற்கு இவர் ஆற்றிய பங்களிப்பளுக்காக பல தேசிய விருதுகளைப் பெற்றார்.

பெங்காலி இலக்கிய பேராசிரியராக, மக்புலா பல தலைமுறை மாணவர்களுக்கு கற்பித்து வருகிறார்.

பணிகள்
------

மக்புலா மஞ்சூர் எப்போதும் வலுவான கலாச்சார பிணைப்பையும் அரசியல் உணர்வையும் பேணி வந்தார். விடுதலைப் போருக்கு முன்னும் பின்னும் தீவிரமாக இருந்தார். இவரது அனுபவங்கள் இவரது பல படைப்புகளில் பிரதிபலிக்கின்றன. குறிப்பாக அவரது புதினமான *காலேர் மொண்டிரா* *(காலத்தின் சிலம்பம்)* வில் இவர் பாக்கித்தானியப் படைகளால் வங்காளதேசப் பெண்கள் மீது இழைக்கப்பட்ட சித்திரவதைகளை ஆவணப்படுத்துகிறார்.

பிப்ரவரி 1952 இல், தங்கைல் மாவட்டத்தில் ஒரு மாணவராக இருந்தபோது, டாக்காவில் மாணவர்களுடன் ஒற்றுமையாக ஒரு பேரணியில் சேர மக்புலா சக மாணவர்கள் குழுவை ஏற்பாடு செய்தார். காவல்துறையால் துப்பாக்கி சூடு நடத்தப்பட்டு அதில் ஒரு மாணவர் கொல்லப்பட்டார். பங்களாவை நிராகரித்து உருதுவை மாநில மொழியாக்கும் மேற்கு பாக்கித்தான் அரசியல்வாதிகளின் முடிவை எதிர்த்து அந்த மாணவர்கள் போராட்டம் நடத்தினர். மக்புலாவும் சக மாணவர்களும் விடுதியை விட்டு வெளியேறி பேரணியில் சேர்ந்தனர். இந்த கலகச் செயலால் மக்புலாவுக்கு கைது வாரண்ட் பிறப்பிக்கப்பட்டது. மேலும் இவர் பள்ளியில் இருந்து இடைநீக்கம் செய்யப்பட்டார்.

1971 இல் ஆசிரியராக இருந்தபோது, இவர் வங்காளதேச கொடியை ஏற்றுவதற்குத் தடை விதிக்கப்பட்டது, இது பள்ளியை விட்டு வெளியேறும் முடிவைத் தூண்டியது.

சான்றுகள்
---------

1. ↑  Rahman, Syedur (27 April 2010). *Historical Dictionary of Bangladesh*. Scarecrow Press. பக். 185. பன்னாட்டுத் தரப்புத்தக எண்:978-0-8108-7453-4. .
2. ↑  Corporation, Marshall Cavendish (September 2007). *World and Its Peoples: Eastern and Southern Asia*. Marshall Cavendish. பக். 477–. பன்னாட்டுத் தரப்புத்தக எண்:978-0-7614-7631-3. .
3. ↑  Benka, S (July 2020). "Makbula Manzoor". *makbulamanzoor.com*.
**சங்கீதா குமாரி சிங் டேவ்** ( ஒடிசா ) (பிறப்பு: டிசம்பர் 3, 1961) ஒரு இந்திய அரசியல்வாதி மற்றும் ஒடிசாவில் அமைந்துள்ள ஒரு முந்தைய சுதேச அரசான போலங்கிரின் மகாராஜாவின் மனைவி. அவர் ஒடிசாவின் போலங்கிரில் இருந்து மக்களவையில் தற்போதைய நாடாளுமன்ற உறுப்பினராகவும், பாஜக உறுப்பினராகவும் உள்ளார். அவர் கட்சியின் தேசிய நிர்வாக உறுப்பினராக உள்ளார்.

பின்னணி மற்றும் குடும்பம்
-------------------------

ராஜஸ்தானின் சிறு ராஜபுத்திர பிரபுக்களில் சங்கீதா பிறந்தார். அவரது பிறந்த குடும்பம் ஐந்து கிராமங்களைக் கொண்ட ஒரு தோட்டத்தை வைத்திருந்தது, அதில் மிகப்பெரியது கெரோட் (அல்லது கீரோட்). அவரது தந்தை, அமர் சிங், ஒரு இளைய மகன், எனவே அவர் கொஞ்சம் மரபுரிமையாக இருந்தார், ஆனால் அவர் அரசாங்க சேவையில் நுழைந்தார், உயரடுக்கு ஐ.பி.எஸ்ஸில் அதிகாரியாக பணியாற்றினார். புதுடெல்லியின் எய்ம்ஸில் பி.ஆர் பொறுப்பாளராக ஓய்வு பெற்றார். சங்கீதா ஒரு நடுத்தர வர்க்க சூழலில் வளர்ந்து, தில்லி பல்கலைக்கழகத்தில் அரசியல் அறிவியலில் இளங்கலை படிப்பை முடித்தார்.

அக்டோபர் 1985 இல், மற்றும் அவர்களின் பெற்றோர் வழக்கமான இந்திய வழியில் ஏற்பாடு செய்த ஒரு போட்டியில், சங்கீதா ஒடிசாவில் அமைந்துள்ள ஒரு முந்தைய சுதேச மாநிலமான பட்நகர்-போலங்கிரின் மகாராஜாவின் மகனும் வாரிசுமான கனக்வர்தன் சிங் தியோவை மணந்தார். தம்பதியினர் டெல்லியில் குடியேறி, ஒற்றை குழந்தையின் பெற்றோரான நிவ்ரிட்டி என்ற மகள் ஆனார். ஜனவரி 2014 இல், வழக்கமான இந்திய வழியில் அவர்களது குடும்பங்கள் ஏற்பாடு செய்த ஒரு போட்டியில், நிவிருட்டி மேவாரின் ஸ்ரீஜி அரவிந்த் சிங்கின் ஒரே மகனும் வாரிசுமான லக்ஷ்யராஜ் சிங்கை மணந்தார்.

தொழில்
------

கனக்வர்தனின் தந்தை மற்றும் தாத்தா இருவரும் தீவிரமான மற்றும் வெற்றிகரமான அரசியல்வாதிகளாக இருந்தனர். அவரது தாத்தா, மகாராஜா ராஜேந்திர நாராயண் சிங் தியோ, 1933–47 காலகட்டத்தில் தனது மாநிலத்திற்குள் முழுமையான ஆளும் அதிகாரத்தை அனுபவித்தவர், சுதந்திரத்திற்குப் பிறகு ஜனநாயகத்துடன் மிகச் சிறப்பாக சரிசெய்தார், மேலும் ஒரிசாவின் முதலமைச்சராக பணியாற்றிய அளவிற்கு அரசியலில் சிறந்து விளங்கினார். காலம் 1967-71 ஸ்வதந்திர கட்சியின் உறுப்பினராக. கனக்வர்தனின் தந்தையும் இரண்டு முறை நாடாளுமன்ற உறுப்பினராக இருந்துள்ளார். தவிர்க்க முடியாமல், கனக்வர்தன் அரசியலுக்கு ஈர்க்கப்பட்டு ஒடிசா மாநில சட்டசபையில் பட்நகரில் உறுப்பினராக நான்கு முறை பணியாற்றினார். தங்களது முன்னாள் இராச்சியத்தை உள்ளடக்கிய தேசிய நாடாளுமன்ற ஆசனமும் தங்கள் கட்டுப்பாட்டில் இருக்க வேண்டும் என்பதை உறுதிப்படுத்த வேண்டிய அவசியத்தை குடும்பம் உணர்ந்தது. எனவே கனகவர்தன் சங்கீதாவை தனது கட்சியான பாரதிய ஜனதா உறுப்பினராக ஆக்கி, பாராளுமன்றத் தேர்தலில் போட்டியிட ஏற்பாடு செய்தார். 1998, 1999 மற்றும் 2004 ஆம் ஆண்டுகளில் சங்கீதா போலங்கீர் மக்களவைத் தொகுதியை வென்றார், இதனால் 12, 13 மற்றும் 14 வது மக்களவை உறுப்பினராக இருந்தார். பிஜு ஜனதா தளத்தின் முக்கிய உறுப்பினரான அவரது கணவரின் முதல் உறவினர் காளிகேஷ் சிங் தியோவிடம் 2009 ஆம் ஆண்டிலும், 2014 ஆம் ஆண்டிலும் அவர் தனது தேர்தலில் தோல்வியடைந்தார். 2009 தேர்தலில் சங்கீதா மூன்றாம் இடத்தையும், 2014 ல் இரண்டாவது இடத்தையும் பிடித்தது.

வெளி இணைப்புகள்
---------------
கிமு 14 ஆம் நூற்றாண்டைச் சேர்ந்த அமர்னா நிருபங்கள்
**செமிட்டிக் மொழிகள்** (*Semitic languages*) என்பது 300 மில்லியனுக்கும் அதிகமான மக்களால் பேசப்படும் மொழிகளின் குடும்பமாகும். பெரும்பாலும் பண்டைய அண்மை கிழக்கு, வடக்கு ஆப்பிரிக்கா, மற்றும் கிழக்கு ஆபிரிக்கா பகுதிகளில் பேசப்படுகிறது. செமிட்டிக் மொழிகள் ஆபிரிக்க-ஆசிய மொழிக் குடும்பத்தின் வடகிழக்கு துணைப்பிரிவில் அடங்குகின்றன. மேலும், இக்குடும்பத்தில் ஆசியாவில் பேசப்படும் ஒரே மொழிக் கிளையாக செமிட்டிக் மொழிகள் விளங்குகின்றன.

இம்மொழி கிழக்கு செமிடிக் மொழிகள் மற்றும் மேற்கு செமிடிக் மொழிகள் என இரு வகைப்படும்.

இன்று மிகக் கூடுதலாக பேசப்படும் செமிட்டிக் மொழி அரபு மொழியாகும். 270 மில்லியன் மக்கள் அரபு மொழியையும், 27 மில்லியன் மக்கள் அம்ஃகாரிக் மொழியையும் 7 மில்லியன் மக்கள் எபிரேய மொழியையும் பேசுகின்றனர். செமிடிக் மொழிகள் உலகின் முதலாவது எழுத்து வடிவை கொண்ட மொழிகளுள் ஒன்றாகும். அக்காத் மொழியின் எழுத்து முறைமை கிமு 3வது ஆயிரவாண்டின் நடுப்பகுதியில் தொடங்கியது. செமிடிக் என்ற பெயர் ஊழிவெள்ளத்திலிருந்து தப்பியதாக விவிலியத்தில் கூறப்பட்டுள்ள நோவாவின் மகனான சேம் என்பரை முதலாக கொண்டு இடப்பட்டதாகும்.

மேற்கோள்கள்
-----------

1. ↑  Semitic languages
2. ↑  Semitic Branch

* செமிடிக் மொழிகளின் வகை
* செமிடிக் மொழிகளின் பொதுவான வகைப்படுத்தல்செமிடிக் மொழிகளின் பொதுவான வகைப்படுத்தல்
* தெற்கு செமிடிக் மொழிகளின் பொதுவான வகைப்படுத்தல்தெற்கு செமிடிக் மொழிகளின் பொதுவான வகைப்படுத்தல்

**குறிப்பு 1**: தெற்கு செமிடிக் மொழிகளின் வகைப்படுத்தல் தொடர்பாகக் கருத்து வேறுபாடுகள் நிலவுகின்றன. முதன்மையான இரண்டு வகைகளும், சிவப்பு கோடுகளால் காட்டப்பட்டுள்ளன. பின்வரும் படிமம், தெற்கு செமிடிக் மொழிகளின் வகைப்படுத்தலைக் காட்டுகின்றன. பிற விபரங்களுக்கு, அத்தலைப்புகளில் உள்ள கட்டுரைகளைக் காணவும்.
அன்டோனியோ டமாசியோ
**அன்டோனியோ டமாசியோ** (*Antonio Damasio*) போர்த்துக்கல்லில் பிறந்த அமெரிக்க நரம்பியல் அறிஞர் ஆவார். தென் கலிபோர்னியா பல்கலைக் கழகத்தில் பேராசிரியராக இருக்கிறார்.

பிறப்பும் கல்வியும்
-------------------

போர்ச்சுகல் நாட்டின் லிஸ்பனில் பிறந்த அன்டோனியோ டமாசியோ, லிஸ்பன் பல்கலைக்கழகத்தில் மருத்துவப்பள்ளியில் மருத்துவம் பயின்று, நரம்பியலில் ஆய்வுப் பட்டம் பெற்றார். பாஸ்டனில் அப்பாசியா ஆய்வு நடுவத்தில் நார்மன் கெஸ்ச்விந்த் மேற்பார்வையில் நடத்தை தொடர்பான நரம்பியலை முனைந்து ஏடுபட்டு ஆராய்ச்சி செய்தார்.

நரம்பியல் ஆராய்ச்சி
-------------------

மூளைப் பாதிப்பு ஏற்பட்ட நோயாளிகளை ஆராய்ச்சி செய்து நூல்கள் எழுதி வெளியிட்டார். மூளைக்கும் விழிப்பு நிலைக்கும் இடையே உள்ள தொடர்பை ஆராய்ந்தார். சமூகப் புரிதல், தீர்மானித்தல் போன்றவை உணர்வுகளால் உண்டாகின்றன என்பதை நரம்பியல் அறிவியலைக் கற்று ஆய்ந்து தெளிந்தார். உடல், உணர்வு, மூளை ஆகியன ஒன்றுக்கொன்று தொடர்பும் இயைவும் உடையவை என்ற அடிப்படையில் ஆய்வு செய்து நூல்கள் எழுதினார். இவருடைய நூல்கள் 30 மொழிகளில் மொழியாக்கம் செய்யப்பட்டுள்ளன.

இவற்றையும் காண்க
----------------

* தன்மையங்கள்

சான்றாவணம்
----------

1. ↑  "Faculty Profile > USC Dana and David Dornsife College of Letters, Arts and Sciences". *dornsife.usc.edu*. 2020-05-22 அன்று மூலம் பரணிடப்பட்டது. 2017-07-08 அன்று பார்க்கப்பட்டது.
**ஒரு நாடு இரு கொள்கைகள்** (One country, two systems) என்பதன் மூலப்பொருள் சீன மக்கள் குடியரசு தமது சோசலிசக் கொள்கையைத் தொடர்ந்து பேணியபொழுதும், ஹொங்கொங், மக்காவ் மற்றும் தாய்வான் முதலாளித்துவக் கொள்கையைப் பேணமுடியும் என்பதாகும். இங்கே இந்நாடுகள் தமது தனித்துவமான கொள்கைகளைக் கொண்டிருந்தாலும் "ஒரு நாடு" எனும் கொள்கையை முதன்மைப்படுத்தியதாகும். அதாவது "ஒரே நாடு" என்பது "ஒரே சீனா" என்பதைக் குறிக்கும்.

"ஒரு நாடு இரு கொள்கைகள்" எனும் ஆட்சி முறைமை பற்றிய எண்ணக்கருவை மக்கள் சீனக் குடியரசிடம் (**PRC**) முதலில் முன்மொழிந்தவர் டேங் சியோபிங் என்பவராவர். 1980 ஆம் ஆண்டு காலப்பகுதியில் ஹொங்கொங் மற்றும் மக்காவ் பகுதிகளை மீண்டும் சீனாவுடன் ஒன்றிணைப்பதற்கான பேச்சு வார்த்தைகள் நடைபெற்றுக்கொண்டிருந்த பொழுதே அவர் தனது எண்ணத்தை வெளிப்படுத்தினார். அதேவேளை சீனா சோசலிச சிறப்பியல்பு கொள்கைகளைக் கொண்டிருந்தாலும், ஹொங்கொங், மக்காவ் மற்றும் தாய்வான் போன்றவைகள் தமக்கென தனித்துவமான முதலாளித்துவ பொருளாதார மற்றும் அரசியல் கொள்கைகளைக் கொண்டிருக்க முடியும் எனும் கருத்தைத் தெரிவித்தார். இத்தீர்மானத்தின் கீழ் தாய்வான் தொடர்ந்தும் தமது தனித்துவமான அரசியல், சட்டம், இராணுவம், பொருளாதாரம், நிதி பரிபாலன விவகாரம் உட்பட வெளிநாடுகளுடனான வர்த்தக மற்றும் பண்பாட்டு விடயங்களிலும் தனித்துவமான உடன்படிக்கைகளை மேற்கொண்டு வெளிவிவகார உறவை பேணமுடியும். அத்துடன்

மேற்கோள்கள்
-----------

1. ↑

வெளியிணைப்புகள்
---------------

* 
* பரணிடப்பட்டது 2013-07-29 at the வந்தவழி இயந்திரம்
* Country, Two Systems, Five Years
* பரணிடப்பட்டது 2010-04-13 at the வந்தவழி இயந்திரம்
* 
*
சர்வதேச தரத்திலான நாணயங்கள் தமது நாணயத்தை வேறுபடுத்தி அடையாளப்படுத்துவதற்காக தனித்துவமான குறியீடுகளைப் பயன்படுத்தி வருகின்றன.தனித்துவமான நாணயக்குறியீட்டுக்குப் பதிலாக சர்வதேச தரநிர்ணய நிறுவனத்தின் 1747 (en:ISO 1747) க்கு அமைவான குறியீட்டு எழுத்துக்களையே பல நாடுகள் பயன்படுத்தி வருகின்றன.

தனித்துவமான குறியீடுகளைப் பயன்படுத்தும் நாணயங்கள்
-------------------------------------------------

| நாணயம் | குறியீடு | en:ISO 1747குறியீடு |
| --- | --- | --- |
| யூரோ | € | EUR |
| இந்திய ரூபாய் | ₹ | INR |
| ஸ்ரேலின் பவுண் | £ | GBP |
| டொலர் | $ |  |
| யென் | ¥ | CNY |

யூரோக்குறியீடு
--------------

யூரோ சின்னக் குறியீடும் கையெழுத்து வடிவமும்
யூரோ நாணயக்குறியீடு (€)ஐரோப்பிய யூனியன் உறுப்பு நாடுகளான ஆஸ்திரியா, பெல்ஜியம், பின்லாந்து, பிரான்ஸ், ஜெர்மனி, கிரீஸ், அயர்லாந்து, இத்தாலி, லக்சம்பர்க், நெதர்லாந்து, போர்த்துகல், ஸ்பெயின் ஆகிய 12 நாடுகளில் பயன்படுத்தப்படும் நாணய முறையாகும்.

### குறியீட்டு வடிவமைப்பு

குறியீட்டு வடிவமைப்பு பரிமானங்கள்.

இந்திய ரூபாய்
-------------

இந்திய நாணயத்திற்கான தனிக்குறியீடு இந்தியத் தேசியக் கொடி அதன் சர்வதேச தரம் என்பவற்றைச் சுட்டிக்காட்டுவதாக அமைக்கப்பட்டுள்ளது. இதற்காக இந்தியா 2009 இல் ஒரு பொதுப் போட்டி ஒன்றை நடாத்தியது. வடிவமைத்தவர் ஐ.ஐ.டி மாணவரான உதயகுமார்.

இந்திய ரூபாய் தனிக்குறியீடு

மேலும் பார்க்க
--------------

* இந்திய ரூபாய்
* யூரோ
* ரூபாய்

மேற்கோள்கள்
-----------

1. ↑  Westcott, K. (2009) India seeks rupee status symbol, பிபிசி 10 March 2009, accessed 1 September 2009
திரேசினுள் கிழக்கு திரேசு (நீலம்)
 துருக்கியின் மர்மரா வலயத்திலுள்ள கிழக்கு திரேசு (நீலம்)
துருக்கியின் எடிர்னெ மாகாணத்தில் கிழக்கு திரேசின் நிலப்பரப்புக் காட்சி.
**கிழக்கு திரேசு**, (*East Thrace*, *Eastern Thrace* (துருக்கியம்: Doğu Trakya, அல்லது *திராக்கியா*; (*Trakya*, கிரேக்க மொழி: Ανατολική Θράκη, *Anatoliki Thraki*; பல்கேரிய: Източна Тракия, *Iztochna Trakiya*), தென் ஐரோப்பாவிலுள்ள, திரேசு புவியியற் பகுதியின் கிழக்கிலுள்ள, தற்கால துருக்கி குடியரசின் அங்கமாகும். இது **துருக்கிய திரேசு** எனவும் **ஐரோப்பிய துருக்கி** எனவும் அறியப்படுகின்றது. துருக்கியின் நிலப்பரப்பில் 3% உள்ள இப்பகுதியில் துருக்கியின் 14% மக்கள்தொகை உள்ளது. துருக்கியின் மற்ற பகுதிகள் புவியியல்படி தென்மேற்கு ஆசியாவிலுள்ள அனத்தோலியாவில் உள்ளன. கிழக்கு திரேசு கடல் வணிகப் போக்குவரத்து மிக்கப் பகுதியில் உள்ளதால் வரலாற்றுச் சிறப்பு மிக்கதாக விளங்குகின்றது. இப்பகுதியில் உள்ள இரு குறுகலான நீரிணைகள் நடுநிலக்கடலையும் கருங்கடலையும் இணைக்கின்றன. இதனால் உருசியா, உக்ரைன், உருமேனியா, பல்காரியா, சியார்சியா நாட்டுக் கடற்படைகளுக்கு அணுக்கம் வழங்குவதால் போர்நிலை முதன்மையும் பெறுகின்றது.

மேற்கோள்கள்
-----------

1. ↑  Zdanowski, Jerzy (2014). *Middle Eastern Societies in the 20th Century*. Cambridge Scholars Publishing. பக். 11. பன்னாட்டுத் தரப்புத்தக எண்:978-1443869591.
தமிழ் இலக்கணத்தில் **ஒரு தனி நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். வீரன் ஒருவன் தனக்கு நிகராக எவரும் இல்லை என்னும்படி ஒப்பற்ற வீரத்துடன் போரிடுவதைக் கூறுவது இத்துறை. "ஒரு ஒப்பற்ற நிலை" என்ற பொருள்பட, இத்துறைக்கு "ஒரு தனி நிலை" என்னும் பெயர் ஏற்பட்டது.

இதனை விளக்க, பெருகிவரும் வெள்ளத்தைத் தடுத்து நிறுத்தும் கல்லணையைப் போலப் பெருமளவில் திரண்டு வரும் பகைவர் படையைத் தனி ஒருவனாக நின்று தடுத்த நிலையைக் கூறுவது  என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*பொருபடையுள் கற்சிறைபோன்று*
*ஒருவன்தாங்கிய நிலையுரைத்தன்று*
இதையே தொல்காப்பியமும் "வருவிசைப் புனலைக் கற்சிலைபோல ஒருவன் தாங்கிய பெருமை" என்கிறது.

எடுத்துக்காட்டு
---------------

*வீடுஉணர்ந் தோர்க்கும் வியப்பாமால் இந்நின்ற*
*வாடல் முதியாள் வயிற்றிடம் - கூடார்*
*பெரும்படை வெள்ளம் நெரிதரவும் பேரா*
*இரும்புலி சேர்ந்த இடம்*
- புறப்பொருள் வெண்பாமாலை 50.

குறிப்பு
--------

1. ↑  இராமசுப்பிரமணியன், வ. த. 2009. பக். 87

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**நாணய மாத்திரைகள்** (ஆங்கிலம்:Coin capsule) என்பது நாணயச் சேகரிப்பின் போது நாணயத்தின் தரம் குறைந்திடாமல் சேமிக்க உதவும் பிளாஸ்டிக்கினால் செய்யப்பட்டதாகும். இந்த நாணய மாத்திரைகள் உள்ளிருக்கும் நாணயங்களை தெளிவாக பார்க்கும் வண்ணம் அமைக்கப்பட்டுள்ளன. உராய்வை தவிர்க்க நாணயங்களுக்கும் பிளாஸ்டிக் பெட்டிக்கும் இடையே ஸ்பான்ஞ் போன்ற பொருள் வைக்கப்படுகிறது. இதில் நாணயம் நகரா வண்ணம் சரியாக பொருந்திவிடுகிறது. காற்று பூக வண்ணம் மூடப்படும் வசதியுள்ளதால் விலையுயர்ந்த நாணயங்கள் பாதுகாப்பாக சேகரிக்கப்பட்ட இந்த நாணய மாத்திரைகளை சேகரிப்பாளர்கள் பயன்படுத்துகிறார்கள். 

இந்த நாணய மாத்திரைகள் நாணயங்களுக்கு ஏற்ற பல்வேறு அளவில் வெளியிடப்படுகின்றன.  சில நாணய மாத்திரைகள் ஒரு முறை காசுகளை வைத்து மூடப்பட்டால் நாணய மாத்திரைகளை உடைக்காமல் திறக்க இயலாத வண்ணம் அமைக்கப்படுகின்றன.

கைகளில் பருத்தி கையுறைகளை அணிந்து கொண்டு நாணயங்களை பருத்தி துணியால் துடைத்து நாணய மாத்திரைகளில் இடுதல் வேண்டும். இவ்வாறு செய்யும் போது நாணயங்களில் நம் கைகளிலிருந்து எண்ணெய் போன்றவை ஒட்டாமல் இருப்பதால் நெடுநாட்களுக்கு நாணயங்கள் பாதுகாப்பாக இருக்கும்.

இவற்றையும் காண்க
----------------

ஆதாரங்கள்
---------

1. ↑  Herbert, Alan (2010). *Warman's U.S. Coin Collecting*. Krause Publications. பக். 60. பன்னாட்டுத் தரப்புத்தக எண்:9781440216374. Archived from the original on 3 டிசம்பர் 2017.. பார்த்த நாள்: 6 May 2017.
2. ↑  Halperin, James L. (2000). *The Rare Coin Estate Handbook*. Ivy Press. பக். 9–13. பன்னாட்டுத் தரப்புத்தக எண்:978-0965104128. .
**மேளம்** *(Melam)* என்பது தமிழகம், கேரளா மற்றும் தென்னிந்தியாவின் சில பகுதிகளில் பயன்படுத்தப்படும் தனித்துவமான ஒரு வகை தாள இசைக்கருவியாகும். மத்தளம் என்ற பெயராலும் இது அழைக்கப்படுகிறது. மேளத்தை  இசைக்கும் கலைஞர் மேளக்காரர் எனப்படுகிறார். பண்டைய தமிழகத்தில்  கோயில்களில் நடைபெறும் அனைத்து சிறப்பு நிகழ்வுகளுக்கும் மேள இசை பயன்படுத்தப்பட்டது. கோவில் மேளம், நையாண்டி மேளம் , உறுமி மேளம்  போன்றவை சில வகை மேள இசை வகைகளாகும். திருமண விழாக்களில் கெட்டி மேளமும் , மரண சடங்குகளில் பறை இசையும் இசைக்கப்படுகிறது. கேரளாவில் இசைக்கப்படும் அனைத்து மேள இசைகளிலும் மிகவும் பாரம்பரியமானது பாண்டி மேளம் ஆகும். இது பொதுவாக கோவிலுக்கு வெளியே இசைக்கப்படுகிறது. பஞ்சரி மேளம் என்று அழைக்கப்படும் மற்றொரு வகை மேளம் பாண்டி மேளம் போன்றது என்றாலும் இது கோவிலுக்குள் இசைக்கப்படுகிறது.

வரலாறு
------

தமிழ் மக்கள் பயன்படுத்தும் இசைக் கருவிகளின் பட்டியலில் ஒன்றாக மேளம் காணப்படுகிறது. திருமுறை இப்பட்டியலை அளிக்கிறது .

  
மத்தளந் துந்துபி வாய்ந்த முருடிவற்றால் 
  
எத்திசை தோறும் எழுந்தியம்ப - ஒத்துடனே 
  
மங்கலம் பாடுவார் வந்திறைஞ்ச மல்லரும் 
  
கிங்கரரும் எங்குங் கிலுகிலுப்பத்

எட்டாம் நூற்றாண்டில் தமிழ் இலக்கியத்தில் பாடப்பட்ட நாலாயிரத் திவ்ய பிரபந்தத்தில் இடம்பெற்றுள்ள நாச்சியார் திருமொழி என்ற ஆண்டாள் பாசுரமே மேளம் என்பதாகவும் கூறப்படுகிறது. 

  
மத்தளம் கொட்டவ ரிசங்கம் நின்றூத,
  
முத்துடைத் தாம நிரைதாழ்ந்த பந்தற்கீழ்
  
மைத்துனன் நம்பி மதுசூதன் வந்து,என்னைக்
  
கைத்தலம் பற்றக் கனாக்கண்டேன் தோழீநான்.

மத்தளம் இசைக்க, வரிசையாக நின்ற சங்குகள் ஊதப்பட, முத்துச்சரங்கள் தொங்கும் விதானத்தின் கீழ் நம் இறைவனும் உறவினருமான மதுசூதணன் என் கையை அவர் கைகளில் பற்றிக்கொள்வது போல கனா கண்டேனடி தோழி என்பது இப்பாடலின் பொருளாகும். '

இறைவன் கண்ண்ணுடன் தனக்குத் திருமணம் நடைபெறுவது போன்ற கனவு வந்ததை தலைவி தோழிக்கு விளக்குவதாக அமைந்துள்ளது இப்பாடல். திருமண மண்டபத்தின் அலங்காரம், ஊர்வலம்,, இசைக்கப்பட்ட இசைக்கருவிகள் போன்றவை பாடலில் விளக்கப்படுகின்றன.

மேற்கோள்கள்
-----------

1. ↑
2. ↑
3. ↑  "Archived copy". 2016-03-05 அன்று மூலம் பரணிடப்பட்டது. 2015-04-02 அன்று பார்க்கப்பட்டது.CS1 maint: archived copy as title (link)
4. ↑
5. ↑  "Archived copy". 2015-04-02 அன்று மூலம் பரணிடப்பட்டது. 2013-11-20 அன்று பார்க்கப்பட்டது.CS1 maint: archived copy as title (link)
6. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2020-03-31 அன்று பார்க்கப்பட்டது.
7. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2020-03-31 அன்று பார்க்கப்பட்டது.
8. ↑  "காப்பகப்படுத்தப்பட்ட நகல்". 2021-06-27 அன்று மூலம் பரணிடப்பட்டது. 2020-03-31 அன்று பார்க்கப்பட்டது.
9. ↑
10. ↑
2015 ஆம் ஆண்டு வெளிவந்த இதே பெயரிலான திரைப்படத்திற்கு, ருத்ரமாதேவி (திரைப்படம்) என்பதைப் பாருங்கள்.

**ருத்திரமாதேவி** (*Rudrama Devi*) கி.பி. 1259 முதல் 1295 வரை தக்காணத்தில் வாரங்கல்லை ஆண்ட காகதீய அரசியார் ஆவார். வாரங்கல்லை ஆண்ட கணபதிதேவரின் மகளான இவர், தம் தந்தையின் மரணத்தைத் தொடர்ந்து அரசியாக முடிசூட்டிக் கொண்டார். கிழக்குச் சாளுக்கியத்தில் நைதவோலுவின் இளவரசனான வீரபத்திரன் என்பவரை மணம் செய்துகொண்டார். இவரது தொடக்கக்கால ஆட்சியில் சிற்றரசர்கள் பலர் தொல்லை கொடுத்து வந்தனர். அரசிக்கு உறுதுணையாக இருந்த அம்பதேவர் உதவியுடன் அத்தொல்லைகளை அடக்கினார். யாதவத் தலைவர் மகாதேவர் இவரை எதிர்த்துப் போர்செய்து தோல்வி அடைந்தார். இப்போர்களில் ருத்திரமாதேவியின் பேரன் பிரதாபருத்திரன் வெற்றிவாகை சூடினான். ருத்திரமாதேவி கி.பி. 1280 - ஆம் ஆண்டு பிரதாபருத்திர தேவரை இளவரசராக நியமித்தார்.

எட்டாண்டுகளுக்கு பின் அம்பதேவர் ஒய்சாளர், யாதவர் ஆகியோரைத் துணைக்கு சேர்த்துக் கொண்டு, ருத்திரமாதேவிக்கு எதிராகப் போர் தொடுத்தார். 1291 - இல் பிரதாபருத்திரர் அதனை அடக்கி வெற்றிவாகை சூடினார். 1295 - இல் ருத்திரமாதேவி காலமானபோது பிரதாபருத்திரர் 'இரண்டாம் பிரதாபருத்திரர்' என்ற பெயருடன் முடிசூட்டிக் கொண்டார்.படைப்பு பாரதி மைசூர்

மேற்கோள்கள்
-----------

1. ↑  History of the Minor Chāḷukya Families in Medieval Āndhradēśa By Kolluru Suryanarayana

வெளி இணைப்புகள்
---------------

* In brief about the life of Rani Rudrama Devi
**மேளகர்த்தா இராகங்களின் வரலாறு** 1550 இல் *ராமாமாத்தியா* இயற்றிய சுவரமேளகலானிதி என்னும் நூலில் இருந்து தொடங்குகின்றது. ராமாமாத்தியா விசயநகரப் பேரரசில் அவைப் புலவராக இருந்த *கள்ளிநாதரின்* பேரர் எனக் கருதப்படுகின்றார்  இவரே மேளகர்த்தா என்னும் முறைக்குத் தந்தை என்பார்கள். மேளம் என்பது முறைப்படி அடுக்கப்பட்ட கட்டமைப்பு என்னும் பொருள் கொண்டது. பின்னர் கோவிந்த தீட்சிதர் *சங்கீத சுதா* என்னும் நூலை ஆக்கினார். கடைசியாக கோவிந்த தீட்சதரின் மகன் *வேங்கடமகி*, 17ம் நூற்றாண்டில் எழுதிய *சதுர்த்தண்டிப் பிரக்காசிகை* என்னும் நூலில்தான் தற்பொழுது பரவலாக அறியப்படும் மேளகர்த்தா இராகம் அமைப்பு கூறப்பட்டுள்ளது. அவருக்குப்பின் வாழ்ந்த *கோவிந்தாச்சாரியார்* என்பவர் இயற்றிய *சங்கிரக சூடாமணி* என்னும் நூலில் இருந்தும் மேளகர்த்தாக்களின் வரலாறு அறிய முடிகின்றது.

மூன்று பிரிவுகள்
----------------

72 மேளகர்த்தாக்களையும் மூன்று பிரிவுகளாக வெங்கடமகி பிரித்திருக்கிறார். தனது காலத்தில் பிரசித்தமாக இருந்த 19 மேள கர்த்தாக்களை *கல்பித மேளகர்த்தக்கள்* என்றும், மிகுதி 53 மேளகர்த்தாக்களில் சீக்கிரத்தில் பிரசித்திக்கு வரக்கூடியவற்றை *கல்ப்யமான மேளகர்த்தாக்கள்* என்றும், பிற்காலத்தில் பிரசித்திமாக வரக்கூடியவற்றை *கல்பயிஷ்யமான மேளகர்த்தாக்கள்* என்றும் பிரித்திருக்கிறார்.

இராகங்களின் பெயர்கள்
--------------------

அனைத்து மேளகர்த்தாக்களுக்கும் அவர் பெயர்கள் கொடுக்கவில்லை. 100 வருடங்களுக்கு பின் தஞ்சை துளசி மகாராஜாவினால் எழுதப்பட்ட சங்கீத சாராம்ருதம் எனும் விடயம் காணப்படுகிறதே தவிர 72 மேளகர்த்தாக்களுக்கு பெயர்கள் காணப்படவில்லை. கிரம, ஸம்பூர்ண, ஆரோகண, அவரோகண முறையுடன் கூடிய மேளங்களைக் குறிக்கும் கனகாங்கி - ரத்னாங்கி பெயர் தொகுதியானது சங்கீத சாராம்ருதத்திற்கு பிற்காலத்தில் ஏற்பட்டது. கோவிந்தாச்சாரியார் இயற்றிய சங்கிரக சூடாமணி எனும் சமஸ்கிருத இசை நூலில் முதன் முதலில் இப்பெயர்த் தொகுதியைக் காண்கிறோம். புராதன காலம் தொட்டு மேளத்துக்கும் அதற்குகந்த இராகத்திற்கும் ஏற்பட்டுள்ள நுட்பமான வித்தியாசத்தை இம்முறையில் காப்பாற்றப் பட்டிருப்பதால் தியாகராஜ சுவாமிகள் முதலிய மகான்கள் கனகாங்கி - ரத்னாங்கி கானமூர்த்த பத்ததியையே அனுசரித்தனர்.

குறிப்புகளும் மேற்கோள்களும்
---------------------------

1. ↑  ஆக்சுபோர்டு மியூசிக் ஆன்லைன் (Oxford Music Online); M.S. Ramaswami Aiyar (Cidambaram, 1932), Svaramelakalānidhi, ed. and trans.
**கிழக்கு நேர வலயம்** (**ET**) ஐக்கிய அமெரிக்காவின் கிழக்குப் பகுதியில் தொடர்ச்சியாக உள்ள 17 மாநிலங்களிலும் கனடாவின் கிழக்குப் பகுதியின் சில இடங்களிலும் தென் அமெரிக்காவில் மூன்று நாடுகளிலும் கடைபிடிக்கப்படும் நேர வலயம் ஆகும்.

எங்கெல்லாம் **கிழக்கு சீர்தர நேரம்** (**EST**) பயன்படுத்தப்படுகிறதோ அங்கெல்லாம் சீர்தர நேரம் (இலையுதிர்/குளிர்காலம்) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே - 05:00).
(இளவேனில்/கோடைக் காலத்தில்) பகலொளி சேமிப்பு நேரம் கடைபிடிக்கப்படும்போது **கிழக்கு பகலொளி நேரம்** (**EDT**) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே−04:00).

நேர வலயத்தின் வடக்குப் பகுதிகளில், மார்ச்சு மாதத்தில் இரண்டாவது ஞாயிறு அன்று, அதிகாலை 2:00 மணி கிழக்கு சீர்தர நேரம் போது, கடிகாரங்கள் அதிகாலை 3:00 மணிக்கு நகர்த்தப்படுகின்றன. நவம்பர் மாதம் முதல் ஞாயிறன்று அதிகாலை 2:00 மணி கிழக்கு பகலொளி நேரம் போது கடிகாரங்கள் அதிகாலை 1:00 மணிக்கு பின்னால் நகர்த்தப்படுகின்றன. தெற்குப் பகுதிகளிலுள்ள பனமா, கரிபீயனில் பகலொளி சேமிப்பு நேரம் அனுசரிக்கப்படுவதில்லை. ஐக்கிய அமெரிக்காவில் நேர்வது போலவே, கனடாவிலும் நேரம் மாறுகிறது.

மேற்சான்றுகள்
-------------

1. 1 2  Prerau, David (2006). "Early adoption and U.S. Law". *Daylight Saving Time*. Web Exhibit. 2016-01-06 அன்று மூலம் பரணிடப்பட்டது. 2007-04-23 அன்று பார்க்கப்பட்டது.
2. ↑  Law, Gwillim (2007-09-21). "United States Time Zones".
3. ↑  "Daylight Saving Time Starts Sunday". Government of Ontario. 2008-03-07. 2011-09-27 அன்று மூலம் பரணிடப்பட்டது. 2010-09-21 அன்று பார்க்கப்பட்டது.
கர்நாடக சலனச்சித்ர அகாடமி (பொருள்: கர்நாடக திரைப்படக் கழகம்) என்பது கர்நாடக அரசு ஏற்படுத்திய அமைப்பு ஆகும். கன்னட திரைப்படங்களை ஊக்குவிப்பதற்காக 2009 ஆம் ஆண்டில் தொடங்கப்பட்டது.
பெங்களூர் பன்னாட்டு திரைப்பட விழா உள்ளிட்ட திரைப்பட நிகழ்வுகளை நடத்தி வைக்கிறது. தாரா என்னும் நடிகை, இதன் தலைமைப் பதவியில் உள்ளார்.

செயல்பாடுகள்
------------

கர்நாடகத்தில் மாவட்ட, வட்ட அளவிலான திரைத்துறைக் கல்விக் கழகங்களை நிறுவுவதும், திரைத்துறை தொடர்பான பாடங்களை கற்பிப்பதும் இதன் நோக்கம் ஆகும். திரைப்பட சங்கங்களை அமைப்பதற்கும், திரைத்துறை தொடர்பான செயல்பாடுகளை ஊக்குவிப்பதற்கும் உதவுகிறது. பெங்களூரில் நடந்த ஆறாவது பெங்களூர் பன்னாட்டுத் திரைப்பட விழாவை முன்னின்று நடத்துமாறு கர்நாடக அரசு உத்தரவிட்டது. இந்தியாவின் பிற திரைப்பட சங்கங்களுடன் இணைந்து, கர்நாடக சலனச்சித்ர அகாடமியின் பன்னாட்டுத் திரைப்பட விழாவையும் நடத்தும்.

சான்றுகள்
---------

1. ↑  "தாராவிற்கு தலைமைப் பதவி". 2013-12-27 அன்று மூலம் பரணிடப்பட்டது. 2014-08-16 அன்று பார்க்கப்பட்டது. Unknown parameter `|=` ignored (உதவி)
2. ↑  "பெங்களூர் பன்னாட்டுத் திரைப்பட விழா". 2013-12-13 அன்று மூலம் பரணிடப்பட்டது. 2014-08-16 அன்று பார்க்கப்பட்டது.

இணைப்புகள்
----------

* இணையதளம்
**ருசினா பாஜ்சி** செக்கோசிலோவாக்கியா, பிராத்திஸ்லாவாவில் 1933 இல் பிறந்த  ) ஓர் அமெரிக்கப் பொறியியலாளரும் தானியங்கியல் **நிபுணருமான** கணினி விஞ்ஞானி ஆவார். இவர் பெர்க்லியில் உள்ள கலிபோர்னியா பல்கலைக்கழகத்தில் மின் பொறியியல் மற்றும் கணினி அறிவியல் துறையின் பேராசிரியராக உள்ளார். இவர் CITRIS எனப்படும் சமுதாய நலனுக்கான தகவல் தொழில்நுட்ப ஆராய்ச்சி மையத்தின் எமிரீடா இயக்குநராகவும் உள்ளார் .

பென்சில்வேனியா பல்கலைக்கழகத்தில் கணினி அறிவியல் மற்றும் பொறியியல் கழகத்தின் பேராசிரியராக இருந்தவர். பென்சில்வேனியாவின் பொதுத் தானியங்கியல் மற்றும் செயல்பாட்டு புலன்சார் புலனுணர்வு (GRASP) ஆய்வகத்தின் நிறுவனர்-இயக்குநராக இருந்தார். மருத்துவக்கல்லூரியின் நரம்பியல் அறிவியல் நிறுவனத்தின் உறுப்பினராகவும், தேசிய அறிவியல் அறக்கட்டளையின் கணினி மற்றும் தகவல் அறிவியல் மற்றும் பொறியியல் இயக்குநரகத்தின் தலைவராகவும் இருந்தார். இவருக்கு இங்கு 500 மில்லியன் டாலருக்கும் மேல் வரவு-செலவு திட்டமியற்றும் அதிகாரம் இருந்தது. பென்சில்வேனியாவில், குறைந்தபட்சம் 26 ஆய்வு மாணவர்களுக்கு இவரது மேற்பார்வையின் கீழ் முனைவர் பட்டங்களைப் பெற்றுத்தந்தார்.

மேற்கோள்கள்
-----------

1. ↑  Bajcsy, Ruzena. Interview with Janet Abbate. *Oral History: Ruzena Bajcsy.* 9 July 2002.
[*தொடர்பிழந்த இணைப்பு*]
2. ↑  Ruzena Bajcsy official page, EECS, College of Engineering, UC Berkeley, USA.
3. ↑  Mathematics Genealogy Project.
**குட்டே கோல்** ( *Kutte Kol*) என்பது இந்தியாவின் ஜம்மு காஷ்மீரின் சிறிநகர் நகரத்தின் வழியாக செல்லும் ஒரு கால்வாய் ஆகும். இடைக்கால காஷ்மீரின் ஆட்சியாளரான கோத ராணி, ஆரம்பத்தில் ஜீலத்தில் ஏற்படும் வெள்ளத்தை ஒழுங்குபடுத்துவதற்காக இதை கட்டியதாக நம்பப்படுகிறது. பின்னர் இது உணவு தானியங்களை நகரத்திற்கு கொண்டு செல்ல வழியாகவும் பயன்படுத்தப்பட்டது. தற்போது இந்த கால்வாய் பாரிய அளவில் ஆக்கிரமிப்புகளால் பாதிக்கப்பட்டுள்ளதால் நீர்வரத்து வெகுவாக குறைந்துள்ளது. சிறீநகர் நகராட்சி நிர்வாகம் கால்வாயை தூர்வாரி, ஆக்கிரமிப்புகளை அகற்றி புதுப்பிக்க திட்டமிட்டுள்ளது.

சொற்பிறப்பியல்
--------------

கோத ராணி என்பவரின் பெயரால் இது அழைக்கப்படுவதாக நம்பப்பட்டாலும், இந்த பெயர் 'குசிப்ட் குல்யா' ( ஜீலத்தின் மற்றொரு பெயர்) என்பதிலிருந்து பெறப்பட்டது. அதாவது ' நீரோடை ' என்று பொருள்படும்.

சான்றுகள்
---------

1. ↑  "Queens, poets, academics, mystics: A calendar celebrates 12 inspirational women of Kashmir".
2. ↑  K.N. Dhar. கூகுள் புத்தகங்களில் *Glimpses of Kashmiri Culture*
3. ↑  "Vitasta". 19 February 2016 அன்று பார்க்கப்பட்டது.
Downfall of the Carthaginian Empire
  Lost to Rome in the First Punic War (264 – 241 BC)
  Won after the First Punic War, lost in the Second Punic War
  Lost in the Second Punic War (218 – 201 BC)
  Conquered by Rome in the Third Punic War (149 – 146 BC)

**கர்த்தாஜ்** (*Carthage*, அரபு மொழி: قرطاج‎ *About this soundஒலிப்பு*) என்பது முற்காலத்தில் கர்த்தசீனிய நாகரிகத்தின் மையமாக விளங்கிய ஒரு நகரம். இது தற்போது துனீசியாவில் உள்ளது. இது கிமு முதலாம் ஆயிரவாண்டில் ஒரு பினீசியக் குடியேற்றமாகத் தொடங்கி பேரரசு ஒன்றின் தலைநகரமாக வளர்ச்சி பெற்றது. கர்த்தாஜ் பகுதியில் பெர்பர் மக்கள் வாழ்ந்து வந்தனர். கர்த்தாஜ் நகர மக்களுள் பெரும்பாலோரும் அவர்களாகவே இருந்ததுடன், அதன் படை, பொருளாதாரம், நிர்வாகம் ஆகியவற்றிலும் பெர்பர் மக்களின் பங்கு குறிப்பிடத்தக்க அளவில் இருந்தது. தாயக பெர்பர்களும், பின்னர் குடியேறிய பினீசியர்களும் மதம், மொழி உள்ளிட்ட பல வழிகளில் கலந்து பியூனிய மொழியையும் பண்பாட்டையும் உருவாக்கினர்.

மேற்கோள்கள்
-----------

1. ↑  (பிரெஞ்சு) Population estimate of 2013 பரணிடப்பட்டது 2015-09-24 at the வந்தவழி இயந்திரம் National Institute of Statistics – Tunisia
2. ↑  Hitchner, R. DARMC, R. Talbert, S. Gillies, J. Åhlfeldt, R. Warner, J. Becker, T. Elliott. "Places: 314921 (Carthago)". Pleiades. April 7, 2013 அன்று பார்க்கப்பட்டது.CS1 maint: multiple names: authors list (link)
**குட்டிக்கிருஷ்ண மாரார்** (*Kuttikrishna Marar*) (14 ஜூன் 1900 - 6 ஏப்ரல் 1973) கேரளாவின் பட்டாம்பியில் பிறந்த ஒரு இந்திய எழுத்தாளர் மற்றும் இலக்கிய விமர்சகர் ஆவார். இலக்கிய விமர்சகத் துறையில் அவர் தவறாக உணர்ந்த எதையும் கேட்கத் தயங்கியதில்லை. இலக்கியத்தில் ஆராதனை மற்றும் பிரதிபலிப்புக்கு எதிர்ப்புக் காட்டவும் அவர் தயங்கவில்லை. பாரதபர்யதனம் குறித்த அவரது படைப்பு, மகாபாரதத்தை விமர்சன ரீதியாக ஆய்வு செய்து பல சிறப்புகளைப் பெற்றுத் தந்தது. ஐசிஎஸ்இ பாடத்திட்டத்தின் ஒரு பகுதியாக இது உள்ளது.

விருதுகள்
---------

பட்டாம்பியில் உள்ள சமஸ்கிருத கல்லூரியிலிருந்து சாகித்திய சிரோன்மணி தேர்வில் தேர்ச்சி பெற்றார். கேரளா கலாமண்டலத்தில் சாகித்யாச்சாரியா பணியைத் தொடங்கினார். 15 ஆண்டுகளுக்கும் மேலாக அவர் மகாகவி வல்லத்தோள் நாராயண மேனனுடன் இருந்தார், மேலும் அவரது எழுத்துக்களில் பலவற்றை வெளியிட்டார். 1938 முதல் 1961 வரையான காலப்பகுதியில் அவர் மலையாள நாளேடான மாத்ருபூமி புத்தகத்தின் பிழைதிருத்துபவராக (proofreader) இருந்தார். 1967 ஆம் ஆண்டில், பட்டாம்பி ஸ்ரீ நீலகண்ட சமஸ்கிருத கல்லூரியிலிருந்து "சாகித்திய ரத்னம் விருது" மற்றும் திருப்புனித்தூரா சமஸ்கிருதக் கல்லூரியின் 'சாகித்திய நிபுணன்’ விருதினையும் பெற்றார். அவர் எம். பி. பால் விருது மற்றும் 1966 ஆம் ஆண்டு கேந்திர சாகித்திய அகாதமி விருது (மலையாளம்) பெற்றார்.

மலையாளசைலி எனும் நூல் மலையாளமொழி பயணத்திற்கு உதவும் நம்பகமான நூல்களில் ஒன்றாகும். மாராரின் இன்னொரு முக்கியமான படைப்பான, மகாபாரதத்தின் காவியங்கள் மற்றும் முக்கிய நிகழ்வுகளின் பாரதபர்யதனம் (பாரத மூலம் பயணம்) மிக முக்கியத்துவம் வாய்ந்ததாகும். பாரதப் பர்யதனம், சாகித்தியசல்லாபம், தந்தகோபுரம், கைவிளக்கு (இலக்கிய விமர்சனங்களின் தொகுப்புகள்) இவரது இலக்கிய விமர்சனப் படைப்புகளாகும் மேலே உள்ளவற்றுடன், இலக்கிய விமர்சனங்களில் 19 க்கும் அதிகமான இவரது கட்டுரைகள் உள்ளன.

ஏப்ரல் 6, 1973 இல் அவர் இறந்தார்

குறிப்புகள்
-----------

1. ↑  "Sahitya Akademi Awards 1955-2007". sahitya-akademi.gov.in. August 28, 2009 அன்று மூலம் பரணிடப்பட்டது. 2009-10-17 அன்று பார்க்கப்பட்டது.

வெளி இணைப்புகள்
---------------

* ‘Marar, a great inspiration for me’
* Vayalar award for work on Kuttikrishna Marar பரணிடப்பட்டது 2012-11-07 at the வந்தவழி இயந்திரம்
சில்லுக்கருப்பட்டி, பனைவெல்லம் போன்றவற்றை வைக்கப் பயன்படும் பனையோலைப் பெட்டியான கொட்டான் அல்லது குட்டான்.
**குட்டான்** அல்லது **கொட்டான்** என்பது பனையோலை, நாரால் செய்யப்படும் பெட்டியாகும். இது பனைவெல்லம், சில்லுக்கருப்பட்டி (பதநீர், சுக்கு, மிளகு சேர்த்துச் செய்யப்படும் இனிப்புப் பண்டம்), இதர இனிப்புகளை வைப்பதற்குப் பயன்படுகிறது. திருமணச் சீராகத் தரப்படும் பண்டங்களை கொட்டான்களில் வைத்தே தருகிற மரபு உண்டு. சுற்றுச்சூழலுக்கு இசைவான இத்தகைய ஓலைப்பெட்டிகளின் பயன்பாடு நெகிழிப் பைகள், அட்டைப் பெட்டிகள் போன்றவற்றின் மிகை நுகர்வு காரணமாக அருகி வருகிறது[1]. கொட்டான்கள் உள்ளிட்ட பல்வேறு பனையோலைப் பொருட்களைச் செய்யும் தொழிலானது திருநெல்வேலி மாவட்டத்திலுள்ள அருணாப்பேரி போன்ற ஊர்களில் குடும்பத் தொழிலாக பாரம்பரியமாக மேற்கொள்ளப்பட்டு வருகிறது[2].

மேற்கோள்கள்
-----------

1. ↑  ராமேசுவரம் ராஃபி (நவம்பர் 25, 2014). "காணாமல் போன பனையோலைப் பெட்டிகள்". தி இந்து (தமிழ்).. பார்த்த நாள்: செப்டம்பர் 26, 2015.
2. ↑  த. கண்ணன் (நவம்பர் 12, 2009). "நாகரிக மோகத்தால் நலியும் பனைத் தொழில்". தினமணி.. பார்த்த நாள்: செப்டம்பர் 26, 2015.
பேவநத்தம் மலை
மலையில் உள்ள சிவ சிவநஞ்சுண்டேஸ்ரர் கோயில் பகுதியில் கற் பலகையில் உள்ள சிற்பம்
மலையில் உள்ள சிவ சிவநஞ்சுண்டேஸ்ரர் கோயில் பகுதியில் கற் பலகையில் உள்ள சிற்பம்
**பேவநத்தம் மலை** (*Bevanatham Hills*) என்பது இந்திய ஒன்றியம், தமிழ்நாட்டின், கிருட்டிணகிரி மாவட்டம், தேன்கனிக்கோட்டை வட்டம், பேவநத்தம் என்ற ஊருக்கு அருகில் உள்ள ஒரு மலைக் குன்றாகும். இது கடல் மட்டதிலிருந்து 1100 மீட்டர் உயரமானது என்று கூறப்படுகிறது. இந்த மலை உச்சியில் பெரும் காற்பாறை ஒன்று செங்குத்தாக உள்ளது. அந்தப் பாறையானது அந்த மலையை தனித்து அடையாளம் காணும்படி உள்ளது. இந்த மலை செங்குத்தானதாகவும், வழுக்குப் பாறைகள் கொண்டதாகவும் உள்ளது. மலையில் ஏற வழி நெடுக்க பதிக்கபட்டுள்ள இரும்புக் குழாய்களை பிடித்தபடிதான் ஏறவேண்டி இருக்கும். இந்த மலை வனப்பகுதியில் அமைந்துள்ளது. இது யானைகள் நடமாட்டமுள்ள பகுதியாகும்.

மலையில் செங்குத்து பாறைக்கு அருகில் பழமையான *சிவ சிவநஞ்சுண்டேஸ்ரர் கோயில்* அமைந்துள்ளது. சிவராத்திரி அன்று மலைமீது உள்ள சிவனை வழிபட பல்லாயிரக்கணக்கான பக்தர்கள் மலையேறி சென்று வழிபடுகின்றனர். அச்சமயம் தமிழ்நாடு, கர்நாடகம், ஆந்திரம் ஆகிய மூன்று மாநில பக்தர்கள் திரளாக வந்து தரிசனம் செய்கின்றனர். இங்கு நான்கைந்து கற்களைக் கொண்டு கோயிலாக நினைத்த கட்டி வழிபட்டால் வீடுகட்டும் யோகம், பிள்ளைச் செல்வம், திருமணத் தடை நீங்குதல் போன்றவை நடக்கும் என்ற நம்பிக்கை பக்தர்களிடேயே உள்ளது.

குறிப்புகள்
-----------

1. ↑  "கர்ப்பிணிக்காக சென்ற ஆம்புலன்சை மறித்தது யானை, செய்தி [[தினகரன் (இந்தியா)|தினகரன்]], 2013 சனவரி 28 பார்த்த நாள் 2021 மார்ச் 15". 2013-01-30 அன்று மூலம் பரணிடப்பட்டது. 2021-03-15 அன்று பார்க்கப்பட்டது.
2. ↑  பேவநத்தம் சிவநஞ்சுண்டேஸ்வர சுவாமி மலைக்கோயிலில் சிவராத்திரி சிறப்பு பூஜை, செய்தி, இந்து தமிழ் 2021 மார்ச் 12
3. ↑  கற்கோயில் கட்டி வழிபட்டால் நினைத்த காரியங்கள் கைகூடும், தினகரன், 2016 நவம்பர் 7 பார்த்த நாள் 2021 மார்ச் 15
[*தொடர்பிழந்த இணைப்பு*]
**மக்னீசியம் நைத்திரைடு** *(Magnesium nitride)* என்பது (Mg3N2) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியம் மற்றும் நைட்ரசன் சேர்ந்து உருவாகும் அறை வெப்பநிலை மற்றும் அழுத்தத்தில் இச்சேர்மம் பசுமை கலந்த மஞ்சள் நிறத்தூளாகக் காணப்படுகிறது.

வேதிப்பண்புகள்
--------------

பல உலோக நைத்திரைடுகள் போலவே மக்னீசியம் நைத்திரைடும் தண்ணீருடன் வினைபுரிந்து மக்னீசியம் ஐதராக்சைடு மற்றும் அமோனியா வாயு ஆகியனவற்றை உற்பத்தி செய்கிறது.

Mg3N2(s) + 6 H2O(l) → 3 Mg(OH)2(aq) + 2 NH3(g)

உண்மையில் மக்னீசிய காற்றில் எரியும் போது உருவாகும் பிரதான பொருளான மக்னீசியம் ஆக்சைடுடன் கூடுதலாக மக்னீசியம் நைத்திரைடும் உருவாகிறது.

பயன்கள்
-------

செயல்முறையாக தொகுப்பு முறையில் போரசோன் எனப்படும் கனசதுர போரான் நைத்திரைடு தயாரிக்கையில் மக்னீசியம் நைத்திரைடு ஒரு வினையூக்கியாகப் பயன்படுகிறது. 

வெப்பம், அழுத்தம் மற்றும் ஒரு வினையூக்கி ஆகிய மூன்றையும் இணைத்து அறுகோண வடிவ போரான் நைத்திரைடை கனசதுர வடிவ போரான் நைத்திரைடாக மாற்றும் முயற்சியில் ராபர்ட் எச்.வேண்டார்ஃப், சூனியர் ஈடுபட்டார். காரணக் காரியத் தொடர்புடைய அனைத்து வினையூக்கிகளையும் (எடுத்துக்காட்டாக, தொகுப்பு முறையில் வைரம் தயாரிக்கையில் பயன்படுத்திய வினையூக்கிகள்) இவர் பயன்படுத்தி முயற்சித்த போதும் இவருக்கு வெற்றி கிடைக்கவில்லை. 

அதிகபட்ச தவறுகள் செய்து கண்டறியும் முறை), என்ற பெயரில் நம்பிக்கையோடும் ஆர்வத்தோடும் மக்னீசியம் கம்பியுடன் அறுகோண போரான் நைத்திரைடு சேர்த்து அதே அழுத்தம் மற்றும் வெப்பநிலையில் சூடுபடுத்தினார். நுண்ணோக்கியில் மக்னீசியம் கம்பியைச் சோதித்து பார்த்த இவர், சிறிய கருப்பு நிறத்தில் குவியல்கள் கம்பியைப் பற்றிக் கொண்டிருப்பதைக் கண்டார், இக்குவியல்களைச் சுரண்டி பரிசோதனை செய்ததில் இது போரான் கார்பைடு என்பதைக் உணர்ந்தார்

மக்னீசியம் உலோகம் போரான் நைத்திரைடுடன் வினைபுரிந்து மக்னீசியம் நைத்திரைடு உருவாகிறது என்பதை காற்றின் ஈரப்பதத்துடன் மகனீசியம் நைத்திரைட்டு வினை புரியும் போது வெளிப்பட்ட அமோனியா வாசனையிலிருந்து இவர் ஊகித்தறிந்தார். இதன்மூலம் மக்னீசியம் உலோகம் உண்மையான வினையூக்கி என்பதை கண்டறிந்தார்.

ஆர்கான் பிரித்தெடுத்தலின் போது, ஆக்சிசனை நீக்க செப்பு மீதும் மற்றும் மகனீசியம் நைத்திரைட்டு உருவாக்கும் போது நைட்ரசனை நீக்க மக்னீசியம் மீதும் வில்லியம் ராம்சே உலர்ந்த காற்றைச் செலுத்தினார்.

மேற்கோள்கள்
-----------

1. ↑  Robert H. Wentorf, Jr. (March 1961). "Synthesis of the Cubic Form of Boron Nitride". *Journal of Chemical Physics* **34** (3): 809–812. doi:10.1063/1.1731679.
2. ↑  Robert H. Wentorf, Jr. (October 1993). "Discovering a Material That's Harder Than Diamond". *R&D Innovator*. June 28, 2006 அன்று பார்க்கப்பட்டது.
டேர்போ பஸ்கால் 3.0 கையேட்டின் முன்பக்கம்
**டேர்போ பஸ்கால்** (இலங்கை வழக்கு) அல்லது **டர்போ பாஸ்கல்** (தமிழக வழக்கு) பஸ்கால் நிரலாக்கல் மொழிக்கான ஓர் கம்பைலரும் முழுமையான ஒருங்கிணைந்த விருத்திச் சூழலும் ஆகும். இது போர்லாண்ட் மென்பொருள் நிறுவனத்தின் முதல் நிறைவேற்று அதிகாரியான பிலிப்பி ஹானின் தலமையில் CP/M, மைக்ரோசாப்ட் டாஸ், CP/M-86 போன்ற இயங்குதளங்களுக்கு என விருத்தி செய்யப்பட்ட மென்பொருள் ஆகும். போர்லாண்ட் பஸ்கால் வணிகரீதியாக மென்பொருளை விருத்தி செய்பவர்களை இலக்காகக் கொண்டு உருவாக்கப்பட்டது. போர்லாண்ட் பஸ்கால் கூடுதலான லைபரரிகளையும் அதற்கான மூலநிரல்களையும் கொண்டிருந்தது. ஆரம்பத்தில் இருந்து வெளிவந்த நன்கு அறியப்பட்ட பதிப்பான டேர்போ பஸ்கால் என்ற பெயரில் சந்தைப் படுத்தப்பட்டது. போர்லாண்ட் பஸ்கால் என்ற பெயரானது பொதுவாக போர்லாண்ட் நிறுவனத்தினரால் நடைமுறைப்படுத்தப்பட்ட பஸ்காலையே குறிப்பிடுகின்றது. 

போர்லாண்ட் நிறுவனத்தில் சரித்திரத்தில் ரீதியாக ஆர்வம் உடையவர்களுக்காக மைக்ரோசாப்ட் டாஸ் இயங்குதளத்தில் இயங்கும் பதிப்புக்களாக 1.0 , 3.02  மற்றும் 5.5  ஆகிய பதிப்புக்களை இலவசமாகப் பதிவிறக்கம் செய்யலாம்.

டேர்போ பஸ்காலிற்கான ஆர்வம்
--------------------------

பிலிப்பி ஹான் உருவாக்கிய போர்லாண்ட் நிறுவனத்திற்கு நிரலாக்கலில் உதவி செய்யும் கருவிகளை உருவாக்குவதில் உள்ள வாய்புக்களை அறிந்து கொண்டார். சரித்திர ரீதியாக நிரலாக்கர்கள் தமது நிரல்களை முதலில் எழுதி, பின்னர் கம்பைல் பண்ணிப் பின்னர் இணைத்தே மென்பொருட்களை உருவாக்கினார்கள். ஒவ்வொரு வேலைக்கும் தனித்தனியான கருவிகளே அக்காலப் பகுதியில் பயன்படுத்தப்பட்டது. 

1980 களின் ஆரம்பத்தில் பிரத்தியேகக் கணினிகள் பிரபலமாகத் தொடங்கின. அக்காலப் பகுதியில் பிரதானமான நிரலாக்கற் கருவி விருத்தியாளர்களாக ஐபிஎம், மைக்ரோசாப்ட் மற்றும் லட்டிஸ் நிறுவனங்கள் விளங்கின. இவர்கள் எல்லாருமே சி நிரலாகற் கம்பைலர்களை விருத்தி செய்தனர். இவை எல்லாமே ஒரே மாதிரியாகவே வேலை செய்தது.

மேற்கோள்கள்
-----------

1. ↑  Gajic, Zarko. "Delphi History– from Pascal to Borland Developer Studio 2006". About.com. 2011-07-07 அன்று மூலம் பரணிடப்பட்டது. 2013-08-01 அன்று பார்க்கப்பட்டது.
2. ↑  டேர்போ பஸ்கால் 1.0 அணுகப்பட்டது 22 ஜூன் 2008 (ஆங்கில மொழியில்)
3. ↑  [ டேர்போ பஸ்கால் 3.02 அணுகப்பட்டது 22 ஜூன் 2008
4. ↑  பழைய மென்பொருள்: டேர்போ பஸ்கால் 5.5 அணுகப்பட்டது 22 ஜூன் 2008
**பைகி நடனம்** (*Paiki dance*) **பைங்கி** மற்றும் **பைகா** என்றும் அழைக்கப்படுகிறது. இது இந்தியாவின் சார்க்கண்டு, சத்தீசுகர் மற்றும் ஒடிசாவின் சோட்டானக்பூர் பீடபூமி பகுதியின் சதானி நாக்புரி தற்காப்பு நாட்டுப்புற நடனம் ஆகும். இந்நடனத்தின் போது, மக்கள் வேட்டி, மயில் இறகுகள் கொண்ட தலைப்பாகை அணிவார்கள். இவர்கள் வலது கையில் வாளையும், இடது கையில் கேடயத்தையும் ஏந்தியபடி நாகரா, தக், செனாய் மற்றும் நரசிங்கின் இசைக்கருவிகளுக்கு ஏற்ப நடனமாடுகிறார்கள். இதில் ஆண்களே நடனமாடுவார்கள். இதில் ஆண்களின் வீரம் பிரதிபலிக்கிறது. பைகி நடனம் திருமணம் மற்றும் பிற விழாக்களில் நிகழ்த்தப்படுகிறது. இடைக்காலத்தில் *பாய்க்* என்பது இடைக்காலத்தில் தரைப்படை வீரர்களைக் குறித்தது. இந்நடனம் முதன்மையாக சோட்டா நாக்பூரில் நாகவன்ஷி வம்சத்தின் ஆட்சியின் போது தரைப்படை வீரர்களாக இருந்த ரௌதியாக்களால் நிகழ்த்தப்பட்டது. இது குந்தி மற்றும் மயூர்பஞ்ச் மாவட்டத்தில் சில முண்டா பழங்குடியினரால் நிகழ்த்தப்படுகிறது.

மேற்கோள்கள்
-----------

1. 1 2  "बख्तर साय मुंडल सिंह के बताए राह पर चलें". .
2. ↑   *Dance in India: An Annotated Guide to Source Materials*.. பார்த்த நாள்: 30 September 2022.
3. 1 2   *Jharkhand General Knowledge 2022*.. பார்த்த நாள்: 30 September 2022.
4. ↑   *Jharkhand Digdarshan*.. பார்த்த நாள்: 3 November 2022.
5. 1 2  Ranjit Biswas (2020). "Military Technology of Medieval India -Special Emphasis on Prior of the Mughal Empire". academia.edu. 30 September 2022 அன்று பார்க்கப்பட்டது.
6. 1 2  "Folk Dances of Jharkhand – True Essence of Folk Culture". *caleidoscope*. 30 September 2022 அன்று பார்க்கப்பட்டது.
7. ↑  "आदिवासी नृत्य महोत्सव में झारखंड की गूंज, पाइका लोक नृत्य की शानदार प्रस्तुति". etvbharat. 28 December 2019. 30 September 2022 அன்று பார்க்கப்பட்டது.
8. ↑  "खूंटी : खूंटी की पाइका नृत्य का रूस ने माना था लोहा". .
9. ↑  N, Eshani; y. "Paika Dance of the Munda Tribe" (ஆங்கிலம்). 2022-09-30 அன்று பார்க்கப்பட்டது.